ຍີ່ປຸ່ນດຳເນີນມາດຕະການ ທາງດ້ານກົດໝາຍ ໃນເຂດໂຮງໄຟຟ້ານີວເຄລຍ
ຍີ່ປຸ່ນປະກາດມາດຕະການ ທາງກົດໝາຍຄັ້ງທໍາອິດ ໃນເຂດໂຮງໄຟຟ້ານີວເຄລຍ.
ຍີ່ປຸ່ນປະກາດດຳເນີນມາດຕະການທາງກົດໝາຍຄັ້ງທໍາອິດ ເພື່ອປ້ອງກັນບໍ່ໃຫ້ບຸກຄົນໃດກໍຕາມເຂົ້າໄປໃນເຂດອົບພະ ຍົບຜູ້ຄົນອອກໜີໃນວົງລັດສະໝີ 20 ຫລັກກິໂລແມັດ ອ້ອມແອ້ມໂຮງໄຟຟ້ານີວເຄລຍ FukuShima ທີ່ໄດ້ຮັບ ຄວາມເສຍຫາຍແລະກໍາມັນຕະພາບລັງສີຮົ່ວໄຫລອອກ ມານັ້ນ ທ່ານ Yukio Edano ຫົວໜ້າກອງເລຂາປະຈໍາຄະນະ ລັດຖະບານ ກ່າວໃນວັນພະຫັດມື້ນີ້ວ່າ ມາດຕະການ ຕ່າງໆເຫລົ່ານີ້ແມ່ນຮວມທັງຄ່າປັບໄໝເຖິງ 1200 ໂດລາສະຫະລັດ ທີ່ຈໍາເປັນເພື່ອປົກປ້ອງສຸຂະພາບແລະ ຄວາມປອດໄພຂອງປະຊາຊົນໃນຂົງເຂດປະມານ 70 ພັນຄົນນັ້ນ ພວກປະຊາຊົນໃນທ້ອງຖິ່ນບາງຄົນໄດ້ ກັບຄືນໄປຍັງບ້ານເຮືອນ ຂອງເຂົາເຈົ້າເຖິງແມ່ນທາງ ການຫ້າມບໍ່ໃຫ້ກັບຄືນໄປເທື່ອກໍຕາມ ທ່ານ Edano ກ່າວວ່າ ຈະມີການຈັດແຈງໃຫ້ສະມາຊິກຄົນນຶ່ງໃນແຕ່ລະຄອບຄົວເຂົ້າໄປຫາບ້ານເຮືອນຂອງເຂົາເຈົ້າໃນເຂດທີ່ທາງການຫ້າມເປັນເວລາສັ້ນໆ ເພື່ອໄປເກັບກຳເອົາສິ່ງຂອງມີຄ່າແລະລາຄາແພງຂອງເຂົາເຈົ້າອອກມາໄດ້ ແຕ່ພວກທີ່ຖືກຍົກຍ້າຍຈຳນວນນຶ່ງບໍ່ເຕັມໃຈທີ່ຈະລໍຖ້າ ອົງການຂ່າວເອພີລາຍງານວ່າຜູ້ຄົນ ໄດ້ພາກັນຫຼັ່ງໄຫຼກັບຄືນໄປຫາເຮືອນຊານຂອງພວກເຂົາເຈົ້າ ຊຶ່ງບາງຄົນໄດ້ພາກັນໃສ່ໜ້າ ກາກ ແລະເຄື່ອງປ້ອງກັນອື່ນໆໃນຕອນບ່າຍຂອງວັນພະຫັດມື້ນີ້ ກ່ອນທີ່ກົດໝາຍໃໝ່ຈະ ມີຜົນບັງຄັບໃຊ້ໃນຕອນທ່ຽງຄືນ ສ່ວນພວກອື່ນໆໄດ້ຮຽກຮ້ອງໃຫ້ແກ້ໄຂວິກິດການນິວເຄລຍໂດຍໄວທີ່ສຸດໃນລະຫວ່າງທີ່ນາ ຍົກລັດຖະມົນຕີ Naoto Kan ເດີນທາງໄປຢ້ຽມ ສູນຫຼົບໄພຂອງພວກທີ່ຖືກຍົກຍ້າຍ ນາ ຍົກລັດຖະມົນຕີຍີ່ປຸ່ນໄດ້ຮ້ອງຂໍໃຫ້ທຸກຄົນເຂົ້າໃຈແລະກ່າວຕໍ່ພວກນັກຂ່າວວ່າທ່ານຈຳເປັນ ຕ້ອງໄດ້ພິຈາລະນາເພີ່ມຕື່ມກ່ຽວກັບຄວາມຮຽກຮ້ອງຕ້ອງການຂອງພວກທີ່ຖືກຍົກຍ້າຍ